সিটি মেয়র তার বক্তব্যে বলেন, সরকার মাদকের ব্যাপারে জিরো টলারেন্স ঘোষণা করেছেন। এলাকায় কোন মাদক ব্যবসায়ীর তথ্য পেলে আপনারা সরাসরি আমাকে কিংবা সংশ্লিষ্ট আইনশৃঙ্খলা বাহিনীকে অবহিত করবেন। এই প্রসঙ্গে তিনি বলেন, মাদকের সাথে সন্ত্রাস ওতপ্রোতভাবে জড়িত। মাদকাসক্ত ব্যক্তি মাদকের টাকা জোগাড়ের জন্য সন্ত্রাসী, চাঁদাবাজি করবে এটাই বাস্তবতা। কোন মাদকাসক্ত ব্যক্তি সুস্থ জীবনে ফিরে আসতে চাইলে চট্টগ্রাম সিটি কর্পোরেশনের পক্ষ থেকে নিরাময়ের জন্য সর্বাত্মক সহযোগিতা দেয়া হবে বলে তিনি উল্লেখ করেন।